钦定古今图书集成/理学汇编/学行典/第046卷 > 性理大全 > 《前题》前人
## 钦定古今图书集成/理学汇编/学行典/第046卷 > 性理大全 > 《前题》前人

“践形治性，践迹治情。”“贤人践迹，圣人践形。”

《庄子·天道篇》：孔子往见老聃，而老聃不许，于是翻十
二经以说。老聃中其说曰：“太谩，愿闻其要。”孔子曰：“要
在仁义。”老聃曰：“请问仁义人之性邪？”孔子曰：“然。君子
不仁则不成，不义则不生。仁义，真人之性也，又将奚
为矣？”老聃曰：“请问何谓仁义？”孔子曰：“中心物恺，兼爱
无私，此仁义之情也。”

《韵府》：伯牙学琴于成连，见海水汨没，山林杳冥，鸟兽
悲号，叹曰：“吾师将移我情。”援琴而歌，声遂绝妙。
《晋书王戎传》：“戎从弟衍尝丧幼子，山简吊之，衍悲不
自胜。简曰：‘孩抱中物何至于此’？衍曰：‘圣人忘情，最下
不及于情。然则情之所钟，正在我辈’。”简服其言，更为
之恸。

《阮裕传》：裕经年敦逼，并无所就。御史奏裕违诏累载，
应有罪，诏书贳之。或问裕曰：“子屡辞征聘而宰二郡，
何耶？”裕曰：“虽屡辞王命，非敢为高也。”吾少无宦情，兼
拙于人闲，既不能躬耕自活，必有所资，故曲躬二郡，
岂以骋能私计故耳。

《关尹子五鉴》篇：“情生于心，心生于性，情波也，心流也，
性水也，来于我者如石火顷，以性受之，则心不生，物
浮浮然。”

心感物，不生心生情，物交心，不生物生识。物尚非真，
何况于识，识尚非真，何况于情？而彼妄人，于至无中
执以为有，于至变中执以为常。一情认之，积为万情，
万情认之，积为万物。物来无穷，我心有际。故我之良
心，受制于情，我之本情受制于物。可使之去，可使之
来，而彼去来，初不在我。

“天下之理，小不制而至于大，大不制而至于不可制，
故能制一情者，可以成德；能忘一情者，可以契道。”
《荀子儒效》篇：“人无师法，则隆情矣；有师法则隆性矣。
而师法者，所得乎情，非所受乎性，不足以独立而治。
性也者，吾所不能为也，然而可化也；情也者，非吾所
有也，然而可为乎。”注：“错：习俗，所以化性也；并一而不
贰”，所以“成积”也。

《礼论》篇：“熟知夫出死要节之所以养生也，熟知夫出费用之所以养财也，熟知夫恭敬辞让之所以养安
也，熟知夫礼义文理之所以养情也。故人苟生之为
见，若者必死；苟利之为见，若者必害；苟怠惰偷懦之
为安，若者必危；苟情说之为乐，若者必灭。故人一之
于礼义，则两得之矣；一之于情性，则两丧之矣。故儒”
者将使人两得之者也，墨者将使人两丧之者也，是
儒墨之分也。

《正名》篇：“生之所以然者谓之性。性之和所生，精合感
应，不事而自然谓之性；性之好、恶、喜、怒、哀、乐谓之情，
情然而心为之择谓之虑；心虑而能为之动谓之伪；
虑积焉，能习焉，而后成谓之伪。正利而为谓之事，正
义而为谓之行。所以知之在人者谓之知，知有所合
谓之智，知所以能之在人者谓之能，能有所合谓之
‘能’”，“性伤”谓之“病”，“节遇”谓之“命。”

性者，天之就也，情者，性之质也，欲者，情之应也。以所
欲以为可得而求之，情之所必不免也；以为可而道
之知所必出也。故“虽为守门”，欲不可去，性之具也。“虽
为天子”，欲不可尽。欲虽不可尽，可以近尽也。欲虽不
可去，求可节也。所欲虽不可尽，求者犹近尽；欲虽不
可去，所求不得。虑者，欲节求也。道者进则近进，退则
“节求，天下莫之若也。”

《性恶》篇：“圣王以人之性恶，以为偏险不正，悖乱不治，
是以为之起礼义，制法度，以矫饰人之情性而正之，
以扰化人之情性而道之，使皆出于治，合于道也。”
《中论法象》篇：“容貌者，人之符表也。符表正故情性治，
情性治故仁义存，仁义存故盛德著，盛德著故可以
为法象，斯谓之君子矣。”

《化书》“老枫化为羽人，朽麦化为蝴蝶，自无情而之有
情也。贤女化为贞石，山蚯化为百合”，自有情而之无
情也。是故土木金石，皆有情性精魄虚无所不至，神
无所不通，气无所不同，形无所不类。孰为彼，孰为我，
孰为有识，孰为无识？万物一物也，万神一神也，斯道
之至矣。

观《微子》“有喜怒哀乐中节”之情，而后见“有仁义礼智
根心之性。”“中节存乎养，根心存乎生。孰生匪灵，孰养
匪通？生也弗养，无物能长。”

西原约言：“性情者道也，舍性情无道矣；养性情者学
也，舍养性情无学矣。人皆有道，性情非亡也，人皆可
学，养其性情非难知难能也。贤智者过焉，愚不肖者
不及焉，心学于是乎不传矣。”

“冥影契性”，无朕兆而有条理。喜怒哀惧，性之施，情之
实也。仁义礼智，施之妙，情之德也。

《清暑笔谈》：“无云之月，有目者所快睹也，而盗贼所忌；
花鸟之玩，以娱人也，而感时惜别者因之堕泪惊心。
故或见境以生情，或缘情而起境。”

《丹铅总录》：“情不自情，因性而情，性不自明，由情以明，
习之复性。”书此言粹矣。

“惟情合性，敷落之教之说乎？灭情合性，旁行之教之
说乎？观乎彼所见则殊，异乎吾所闻则一